Kuna tatizo gani, Bi. Salima?
Kwa nini una tabasamu lisilo la kawaida usoni mwako?
Hakuna. Ni mazoea.
Ninapokuwa mashakani, huwa natabasamu.
Lakini unakabiliana na tatizo lipi sasa?
Pamoja na Bi. Ruqaiya, Mtukufu Mfalme
ameniita mke wa kipekee.
Hilo linanitia wasiwasi.
Lakini nimefurahi kwamba alikuita wa kipekee,
na kuonyesha uhusiano wake wa karibu.
Nashangazwa na uamuzi wa Mtukufu Mfalme.
Kwa nini?
Hupendi kwamba Mtukufu Mfalme anakuamini sana?
Kimya mara nyingi huwa kina nafasi nyingi
ya ridhaa kuliko kukataa.
Hata hivyo, ikiwa hutaki kulijibu swali langu,
sitakulazimisha.
Twende. Mtukufu Mfalme lazima awe anasubiri.
Maham Anga! Tabia kama hiyo kwangu inaweza kukugharimu pakubwa.
Unajua kwamba Jalal hushauriana nami
katika masuala ya kisiasa, lakini anathamini maoni yangu pia.
Najua hivyo vizuri sana.
Kwa sababu ya mashauriano yako,
majukumu ya mwanangu, Adham Khan, hayakuongezeka.
Malkia mkuu, fuata ushauri wangu.
Nimekuzidi kiumri na uzoefu.
Kwa hivyo fikiria cheo chako na udhibiti harimu yako.
Niachie masuala yote ya kisiasa.
Unaona, wakati mwingine, tunashughulika kuharibu michezo
ya wengine, kiasi cha kwamba hatufahamu tunaposhindwa kwenye mchezo.
Ah! Kwa hivyo unalipiza kisasi dhidi yangu, kwa kuwa sikuruhusu
Adham Khan apate ugavana!
Nakujibu.
Nakuonya, ukijaribu kuingia katika sehemu ya utawala wangu,
basi utapata hasara kubwa.
Utawala?
Maham Anga, Jalal anakuheshimu sana,
lakini ni vyema usisahau cheo chako.
Wewe ni mtumishi tu.
Najua cheo changu. Lakini inaonekana una...
maoni yasiyo ya kweli kuhusu cheo chako,
malkia mkuu.
Fuata ushauri wangu.
Simamia cheo chako.
Hadi kufikia sasa, Mtukufu Mfalme amekuwa na mke mmoja wa kipekee.
Lakini leo, idadi imeongezeka.
Idadi ya wake wa kipekee imeongezeka.
Naogopa kwamba majina yatabadilika baada ya muda.
Na ikiwa ni juu yangu,
Mtukufu Mfalme amenipa cheo cha waziri.
Huwa ananiita shangazi.
Na unajua kwamba mabibi wanaweza kuja
maishani mwa mfalme.
Lakini shangazi au mfano wa mama,
husalia kuwa mama siku zote.
Sasa twende.
Sio vyema kumfanya mfalme asubiri,
malkia mkuu.
Pole nimechelewa, Mtukufu Mfalme.
Kulingana na agizo lako, mabibi wako watatu wa kipekee,
wako mbele yako.
Nimewaita nyote kwa sababu ya kipekee.
Nahisi kesi ya Adham Khan inahusu zaidi,
fikira ya mwanamke na haki yake, kuliko siasa.
Bila shaka, nyinyi watatu ni wenye hekima sana.
Huwa mnafikiria ubora wa mfalme wenu.
Kwa hivyo kabla ya kufanya uamuzi wowote mahakamani kesho,
ningependa kushauriana nanyi nyote.
Ningependa kushauriana nanyi nyote watatu.
Tafadhali niambieni maoni yenu ili
nisifanye makosa.
Bi. Jodha, niligundua kwamba ulitaka kuniambia
jambo fulani kwenye mahakama ya kawaida.
Lakini mama alikuzuia.
Ulikuwa mlalamikaji huko na mimi nilikuwa mfalme.
Lakini hapa, wewe ni mke wangu na mimi ni mumeo.
Kwa hivyo niambie chochote utakacho bila kusita.
Kwanza, ningependa kukushukuru,
kwa kunihusisha na mazungumzo haya,
na kunichukulia kama mmoja wa familia yako.
Nataka kufafanua jambo moja.
Sipingi uamuzi wa Maham Anga.
Alifanya kila kitu kulingana na sheria na maadili.
Pia simpingi Adham Khan.
Pingamizi langu ni kuhusu mfumo,
ambapo mwanamke hathaminiwi.
Mapenzi yake wala mipaka yake haijalishi.
Jambo hili halitendeki kwenye kasri pekee,
lakini ni kote nchini.
Tatizo hili limezidi
kila dini na jamii.
Watu wameanza kumchukulia mwanamke kama mwanasesere.
Ikiwa wazazi hawana pesa, wanaweza kumuuza kwa pesa.
Na walio na pesa, wanamtumia kwa tamaa.
Wakati wowote wanapotaka, anaweza kuchukuliwa au kuuzwa.
Wakati wowote wanapotaka,
anapeanwa kwa mtu kama zawadi.
Wakati wowote wanapotaka, anakosewa heshima.
Wakati wowote wanapotaka, wanamchukulia
kama ishara ya ushindi na kumshinda katika mashindano.
Na wakati wowote watakapo, wanamdhania
kuwa bei ya kushindwa na kulipa.
Nimekasirishwa na mfumo huu, Mtukufu Mfalme.
Mwanamke sio mwanasesere, Mtukufu Mfalme.
Ni mama, binti, dada.
Huwa anajifungua ulimwengu huu.
Ilhali watu katika ulimwengu huu unampinga!
Mfumo huu unahitaji kubadilishwa, Mtukufu Mfalme.
Lazima ubadilishwe.
Bi. Jodha, naelewa uchungu wako,
na unachomaanisha.
Lakini hii ni desturi kwamba mwanamke anapaswa
kwanza, kuwatii wazazi wake na kisha mume wake.
Nahitaji kuweka sheria mpya kwa kile unachokisema.
Hata hivyo, maoni yako ni yapi, Bi. Salima?
Mtukufu Mfalme, inapohusu sheria na nidhamu,
nakubaliana na Maham Anga.
Kwa miaka mingi, ndoa zimetendeka
katika jamii yetu kwa njia hii.
Lakini inapohusu matatizo ya mwanamke,
naunga mkono maoni ya Bi. Jodha.
Utasema nini, Bi. Ruqaiya?
Bi. Ruqaiya ana utambuzi mzuri wa masuala ya kisiasa,
Mtukufu Mfalme.
Nina uhakika atakubaliana na uamuzi wangu.
Hapana, Maham Anga.
Nakubaliana na Bi. Jodha katika kesi hii.
Bi. Jodha amedhihirisha kwa haki,
kesi ya heshima na kiburi cha mwanamke.
Kumposa msichana mdogo kwa mwanamume aliyemzidi umri mara dufu,
hilo pia kinyume na mapenzi yake ni uhalifu.
Linapokuja suala la Tasneem,
yeye pekee ndiye anayejua,
ikiwa anatendewa haki au la.
Nafikiri unapaswa kuzungumza na msichana,
ili ugundue ikiwa yuko tayari kwa harusi au la.
Msichana huyo ndiye atakayefanya uamuzi wa mwisho.
Asanteni sana nyote kwa maoni yenu.
Hakika nitawaza jambo hilo.
Shangazi,
ningependa kumwona Tasneem kwenye mahakama ya kawaida kesho.
Nimefurahi kwamba alikuita wa kipekee,
na kudhihirisha uhusiano wake wa karibu.
Sielewi kinachoendelea akilini mwa Mtukufu Mfalme.
Wakati mwingine anakasirika na wakati mwingine ananiheshimu.
Leo, alinijumuisha katika orodha ya mabibi wake wa kipekee.
Jodha!
Ni nini kimetendeka?
Uko sawa? Uliniita usiku wa manane.
Ndiyo, hakika niko sawa.
Lakini kwa nini unahema kwa nguvu?
Tulia!
Nashukuru Mungu. Niliogopa sana
kwa kile kilichotendeka usiku wa manane.
Hakuna, Moti.
Nilitaka kuzungumza nawe,
kwa hivyo nikakuita.
Ndiyo sababu nimekuja kwako.
Mimi ni mjakazi tu.
Lakini huwa unaniambia kila kitu kilicho moyoni mwako
kama rafiki na dada.
Kwa hivyo niambie kuna tatizo gani?
Moti, Mtukufu Mfalme aliniita leo,
Bi, Ruqaiya na Bi. Salima.
Ili kuzungumza kuhusu Adham Khan na Tasneem.
Naam.
Kwa hivyo, alisema nini kuhusu Adham Khan,
ambacho kilikupa mawazo mazito?
Sifikirii kuhusu Adham Khan.
Nafadhaika kwa kuwa Mtukufu Mfalme alimwambia Maham Anga
awaite mabibi wake watatu wa kipekee.
Mmoja wao alikuwa mimi.
Kweli, Jodha?
Nimefurahi sana.
Hatimaye, unatambuliwa
kama inavyostahili katika kasri hili.
Sijui. Bado siamini,
kwamba Mtukufu Mfalme alinifikiria kwa njia hii.
Tatizo lako ni lipi, Jodha?
Mtukufu Mfalme anapokosa kukuamini,
unashangaa na akionyesha uaminifu mdogo kwako,
bado unashangaa!
Niambie.
Unataka kuwa mke wake wa kipekee au la?
Sijui, Moti. Ndiyo sababu nimekuita hapa.
Kwa kweli, huna tatizo kabisa.
Hutaweza kulala leo.
Kwa sababu hili hutendeka unapokuwa wa kipekee,
kutoka kuwa wa kawaida.
Unahitaji kuwa peke yako kwa muda mfupi.
Sikiza. Unahitaji kuelewa ukweli
kwamba Mtukufu Mfalme alifanya hivi sio kwa urasmi,
ila kwa moyo wake wote.
Ameanza kukupa umuhimu.
Sasa ni zamu yako. Nitaondoka.
Moti!
Kaa kwa muda mfupi. Nataka kuzungumza nawe kuhusu Tasneem pia.
Jodha, Mtukufu Mfalme alikusikiza,
na kumchukulia Adham Khan kama mwenye hatia.
Alikualika pia ili kuzungumzia jambo lilo hilo.
Mtukufu Mfalme anapodhania
uhusiano wenu, basi kuwa na uhakika,
kwamba atatoa hukumu ya haki kwa Tasneem.
Naamini kwamba Bi. Jodha,
amenipa zawadi bora zaidi maishani.
Namshukuru Bi. Jodha kwa zawadi hii nadra na namwomba
aje aketi nami.
Uwezo wako wa kufikiria umenishangaza, Bi. Jodha.
Umepunguza utengano kati yangu na wananchi wangu.
Maombi yao yamepunguza utengano
kati yangu na Mwenyezi Mungu.
Salamu!
Tasneem! Usiogope.
Mtukufu Mfalme anataka kuzungumza nawe.
Mwambie kila kitu unachohisi bila hofu yoyote.
Wazazi wangu walizungumza na Mtukufu Mfalme, sivyo?
Ndiyo, bila shaka. Lakini nataka kuzungumza nawe, mtoto wangu.
Usiogope, Tasneem.
Angalia, Mtukufu Mfalme amesimama mbele yako.
Jibu maswali yake bila hofu, sawa?
Tasneem, unajua nini kuhusu ndoa?
Kasisi anapouliza,
tunasema, "Nimekubali."
Kisha?
Tunavalia nguo nzuri na kula vyakula vitamu.
Kwa hivyo, unataka kuolewa?
Ndiyo.
Hilo ni kuhusu desturi, Tasneem.
Unajua nini kuhusu maisha ya ndoa?
Baada ya ndoa, mtu hupata nguo nzuri za kuvaa.
Na nitaishi katika kasri kubwa.
Hili pekee ndilo unalojua kuhusu ndoa?
Ndiyo.
Sawa. Unaweza kuondoka.
-Salamu! -Salamu!
Mtukufu Mfalme, natumai umepata jibu lako.
Kile msichana huyu anachofikiria.
Na kwa nini anataka kuolewa.
Kasisi anapouliza,
tunasema, "Nimekubali."
Kwa hivyo, unataka kuolewa?
Ndiyo.
Sielewi ni vipi,
Tasneem alikubali kuolewa.
Nina uhakika wazazi wake wamemlazimisha kufanya hivyo.
Unakumbuka jinsi alivyojificha nyuma yangu siku hiyo,
kwa kuwa alikuwa anamwogopa Adham Khan?
Ikiwa msichana huyo anaweza kumwogopa Adham Khan,
anawezaje kukubali
kuolewa mbele ya Mtukufu Mfalme?
Nina uhakika kuna sababu nyingine ya jambo hili.
Chochote kile, Jodha,
Tasneem amekubali mbele ya Mtukufu Mfalme.
Sidhani tunaweza kuzuia ndoa hii kwa vyovyote vile.
Naogopa hilo pia, Moti.
Mustakabali wa msichana huyo asiye na hatia utaharibika.
Sasa kila kitu kinategemea uamuzi wa Mtukufu Mfalme.
Natumai kwamba muda aliochukua kutangaza uamuzi wake,
atautumia kufikiria kwa njia inayofaa na kufanya
uamuzi wake ipasavyo.
Tasneem!
Kwa nini huji tucheze? Njoo tucheze.
Hapana, Reshma, si leo.
Kwa nini?
Usiwe hivyo, njoo tucheze. Kwa nini unalia?
Mama husema kwamba msichana hulia katika
sherehe yake ya kwaheri baada ya harusi.
Sio kabla hiyo.
Ukizungumza kuhusu ndoa tena, nitalia.
Unajua nini? Mamako aliahidi kunipa
rinda jipya kwa harusi yako.
Bangili! Ni nani anataka bangili?
Nunua bangili maridadi.
Muuzaji bangili!
-Ndiyo, naja! Niambie. -Unajua nini?
Rafiki yangu Tasneem pia ataolewa.
Tuonyeshe bangili.
Ndiyo, nilisikia kuwa
kuna mtu ataolewa.
Ndiyo sababu nimeleta bangili nyingi maridadi.
Tasneem, ulikuwa wapi?
Kwa nini umechelewa?
Bangili za kuuza!
Wewe, muuzaji bangili, njoo hapa.
Ndiyo, naja.
-Nionyeshe bangili! -Angalia hizi.
-Bangili hizi ni pesa ngapi? -Kwa nini una wasiwasi?
Chagua bangili. Tutakubaliana bei baadaye.
Sawa, nionyeshe bangili nzuri za kuvaa kwenye harusi.
Nina hizi. Lakini ni za bei ghali.
Usiwe na wasiwasi kuhusu bei.
Usikate kauli dhidi yetu kulingana na nyumba hii.
Tutafanya ushirikiano na gavana.
Nionyeshe bangili nzuri.
Angalia hii!
Lo!
Hizi ni kama bangili zinazovaliwa na malkia.
Ndiyo, bila shaka. Hata malkia wanapenda bangili zangu.
Tosha. Acha kujigamba.
Nionyeshe bangili nzuri za binti yangu, Tasneem.
-Njoo, Tasneem. -Baada ya harusi ya Tasneem,
nitakuwa msimamizi wa ngome.
Nitapata pombe nyingi.
Ishi maisha marefu Adham Khan!
Muuzaji bangili, kwa nini humakiniki?
Weka bangili kwenye mkono wake.
Sitaki kuvaa bangili, wala sitaki kuolewa.
Adham Khan ni mtu mbaya.
Usiseme hivyo mtoto wangu. Usiwe hivyo, vaa bangili.
Nimesema sitaki kuolewa.
Msichana mjeuri!
Utaharibu maisha yetu?
Lazima uolewe!
Utafanya kama tunavyosema.
Adham Khan ameahidi kunipa
usimamizi wa ngome.
Tumemwambia Mtukufu Mfalme kwamba utaolewa
na gavana, ikiwa unataka au la.
Umesikia hivyo?
Nilipeana ridhaa yangu,
kwa sababu nyote wawili mlinichapa.
Nyamaza!
Kwa nini unamchapa?
Kwa nini unamlazimisha aolewe,
ilhali hataki?
Wewe ni muuzaji bangili bure.
Unazungumza na msimamizi wa siku za usoni. Umeelewa?
Uza bangili zako na uondoke.
Sitaki kuuza bangili.
Nimeona wauzaji bangili wengi barabarani.
Ukionekana katika eneo hili tena,
nitakuzika chini ya ardhi ya ngome.
Wewe ni nani?
Ni binti yangu. Nitamposa kwa yeyote nitakaye.
Unajaribu kuwa mwokozi.
Ondoka.
Nenda zako. Chukua vitu vyako.
Muuzaji bangili!
-Baba, sitaki kuolewa. -Jaribu kuelewa.
Vifaa vyangu vya kuchezea viliachwa hapa.
-Jaribu kuelewa. -Sitaki kwenda kwenye nyumba mpya.
Hili ndilo linalotendeka katika ufalme wangu?
Msichana mdogo anaolewa?
Hata hajui maana ya ndoa.
Bi. Jodha amesema kweli.
Ni wakati wa kufanya uamuzi.
Sheria imetengenezewa wananchi.
Wananchi hawatengenezwi kwa ajili ya sheria.
Sheria inayoweza kuharibu kizazi kizazi cha wakati ujao,
lazima izuiwe.
Ni uamuzi mgumu kwa mfalme.
Kuna ukweli mwingine.
Kwa upande mwingine, desturi zimefuatwa kwa miaka mingi.
Lazima nifanye uamuzi.
Nimesema ng'oa mmea wa waridi na uupande pale.
Hii ndiyo amri ya bibiye.
Huu ni mmea. Una uhai. Sio tawi
linaloweza kuhamishwa mahali popote.
Uking'olewa kabla ya wakati wake kuwadia,
mizizi yake itadhoofika.
Haitamea hapo wala hapa.
Acha ichipuke mara moja,
na acha mmea uwe thabiti.
Kisha nitaupanda mahali popote utakaposema.
Mtukufu Mfalme!
Salamu, Mtukufu Mfalme. Samahani, Mtukufu Mfalme.
Sikugundua ukiwasili.
Salamu, Mtukufu Mfalme.
Je, kuna mtu yeyote aliyegundua sikuwepo?
Hapana, Mtukufu Mfalme. Umekuja wakati unaofaa.
Sasa wananchi watashuhudia wakati unaofaa.
Sikuelewi, Mtukufu Mfalme.
Nilisikia mtunza bustani akisema,
kwamba ikiwa mmea wa waridi utahamishwa kabla
ya mizizi yake kuwa thabiti, basi hunyauka.
Alisema kweli.
Kila kitu kinapaswa kufanywa kwa wakati unaofaa.
Kitu chochote kinachofanywa kabla ya wakati unaofaa hakiwezi kusaidia kamwe.
Hili ndilo ninalojuta, Adgah.
Mtu anaweza kufikiria kuhusu mimea,
lakini, na binadamu je?
Na wasichana hao wasio na hatia,
wanaoposwa katika umri mdogo sana?
Nilipokuwa nikitoka sokoni,
niliona kitu kilichougusa moyo wangu.
Msichana mdogo kiumri kuliko Tasneem alikuwa anaposwa.
Bwana arusi alikuwa mzee kuniliko.
Naelewa unachomaanisha.
Kwa maoni ya binadamu,
sio haki kuolewa katika umri mdogo sana.
Lakini hii ndiyo desturi, Mtukufu Mfalme.
Watu hufikiria kwamba msichana akienda katika nyumba mpya,
akiwa na umri mdogo, atazoea mahali hapo kwa urahisi.
Desturi hii imekuwa ikifuatwa tangu nyakati za kale.
Katika matukio mengi, watoto ni wadogo sana
kiasi cha kutojua kwamba wanaolewa.
Hii imekuwa sheria ambayo haijaandikwa sasa.
Lakini tatizo sio sheria.
Sio lazima kuwa jambo ambalo linaendelea tangu zamani, linafaa.
Linaweza kubadilishwa. Sheria zinaweza kuwekwa dhidi yake.
Je, hakuna mfalme yeyote aliyenitangulia alifikiria jambo hili?
Ndiyo, Mtukufu Mfalme.
Wafalme wengi wamebadilisha sheria hapo awali.
Wameweka sheria nyingi mpya.
Alauddin Khilji, Shershah Suri...
wameweka mifano mizuri.
Lakini wananchi watafuata sheria hizi?
Ikiwa wananchi wana imani na mfalme wao,
wataelewa.
Pia watakubali sheria.
Sawa basi, Adgah.
Nataka kuandika sheria mpya kwa suala hili.
Ah, kwa hivyo mambo yamefikia kiwango hiki.
Sheria inaandikwa ili kuzuia ndoa za wasichana wadogo.
Lakini mimi ni Adham Khan.
Mwana wa Maham Anga.
Nitajibu kwa njia ambayo itamshtua kila mtu.
Tahadhari!
Mfalme wa India,
Mtukufu Mfalme Jalaluddin Mohammad anawasili.
Jana, niliomba siku,
katika kesi ya Adham Khan na Tasneem.
Leo, nitatangaza uamuzi wangu.
Nilichukua muda wa siku moja kutafuta kiini cha suala hili.
Historia imeshuhudia,
kwamba sheria mpya huandikwa na sheria za kitambo kubadilishwa.
Babu yangu marehemu, Shah Babar Shah,
na babangu marehemu, Humayun, pia
waliandika sheria mpya kwa manufaa ya wananchi wao.
Leo, nitaandika sheria mpya,
itakayotekelezwa katika ufalme wote,
kuanzia sasa.
Watu lazima wakubali kama amri yangu.
Nimehisi kwamba ndoa ya msichana mdogo ni ukatili kwake.
Ni kama kucheza na maisha yao.
Kwa hivyo, naagiza kwamba hakuna msichana atakayeposwa,
kabla ya kukamilisha umri wa miaka 14.
Yeyote atakayevunja sheria hii ataadhibiwa.
Haijalishi, ikiwa ni wazazi wa msichana.
Sheria hii itafuatwa katika ufalme wote.
Kila dini, kila jamii,
kila binadamu wa kipekee na kawaida wako chini ya sheria hii.
Hakuna atakayependelewa.
Adgah!
Hakuna shaka kwamba sheria hii mpya iliyoandikwa na Mtukufu Mfalme,
itawapa wananchi nafasi mpya.
Itaboresha maisha ya wasichana.
Tumekubali.
Tengeneza nakala ya amri hii na uitume
kwa wananchi.
Kila kijiji na jiji zinapaswa kufahamu sheria hii.
Amri zako zitafuatwa, Mtukufu Mfalme.
Sasa kwa kuwa sheria mpya imeandikwa,
Adham Khan pia yuko chini ya sheria hii.
Hivyo, hawezi kumuoa Tasneem.
Kasisi!
Maoni yako ni yapi kuhusu suala hili?
Nakubaliana na Mtukufu Mfalme Mohammed Jalaluddin.
Adham Khan hana haki ya kumuoa Tasneem.
Kwa ruhusa yako, ningependa kusema jambo.
Umeruhusiwa.
Sikubaliani na uamuzi wa Mtukufu Mfalme.
Sijatendewa haki.
Adham Khan!
Usisahau kwamba umesimama mbele ya...
Mtukufu Mfalme. Uko kwenye mahakama ya kipekee.
Kwenda kinyume na agizo la Mtukufu Mfalme ni kutomheshimu.
Ni ukaidi.
Nasikitika kusema, Adgah,
Adham Khan hafanyi uhalifu wowote.
Hakuna sheria inayomzuia mshatakiwa
kutoa taarifa yake.
Alisema anataka kusimulia upande wake wa kisa
kwa Mtukufu Mfalme.
Adgah!
Adham Khan ana haki ya kutoa taarifa yake.
Niambie, Adham Khan.
Asante, Mtukufu Mfalme.
Nataka kusema,
kwamba ulipoiandika sheria hii,
hata wakati huo, ndoa kama hizo zilikuwa zinatendeka kwenye ufalme.
Hadi kufikia jana, ufalme wote wa Mughal,
au maeneo yanayodhibitiwa,
hata Amer, ndoa kama hizo zimetendeka.
Lakini hakuna aliyewahoji.
Iliponihusu, sheria mpya iliandikwa.
Kesi yangu imekuwa ikiendelea kabla ya sheria hii kuandikwa.
Kwa hivyo, siko chini ya mamlaka ya sheria hii.
Kila mtu ako chini ya sheria, Adham Khan.
Ikiwa ni hivyo, sheria hii itatekelezwa kwako pia.
Uko chini ya sheria hiyo pia.
Tosha, Adham Khan.
Sasa unavuka mpaka.
Sheria kubwa zaidi ya ufalme ni kwamba,
mfalme hayuko chini ya sheria zote.
Chochote anachosema, kinakuwa sheria.
Mtukufu Mfalme ni kama Mungu kwetu. Mwenyezi.
Yuko juu ya wananchi.
Kwa hivyo, hakuna sheria iliyowekwa kwa wananchi inaweza kutekelezwa kwake.
Hakuna anayeweza kubadilisha uamuzi wa Mtukufu Mfalme,
wala kumshutumu.
Mtukufu Mfalme anaweza kwenda kinyume nayo,
au kuibadilisha.
Kama Gavana, unajua hivi vyema, Adham Khan.
Mtukufu Mfalme ndiye anayeamua mipaka.
Sio wananchi au gavana.
Ikiwa tabia hiyo mbaya itagunduliwa siku zijazo,
utatangazwa kuwa muasi.
Bila shaka, mfalme anaitwa kivuli cha Mungu.
Lakini ikiwa Mungu hayuko chini ya sheria,
wananchi watajifunza vipi?
Sheria inapaswa kuwa na usawa kwa wote.
Kwa watu wa kipekee na watu wa kawaida.
Nakubaliana na Shamsuddin.
Na najua kwamba Mtukufu Mfalme hayuko chini ya kila sheria.
Ndiyo, bila shaka.
Kila mtu anakubaliana na Adgah,
lakini hata Adham Khan amesema jambo la maana.
Mfalme ana haki
ya kuandika sheria au kubadilisha sheria.
Kwa hivyo, natangaza kwamba hata mimi niko chini ya sheria hii.
Sheria hii itatekelezwa kwangu pia.
Nitaifuata pia.
Sitaoa wasichana wowote wadogo kamwe.
Vizuri!
Ishi maisha marefu Mtukufu Mfalme Jalaluddin!
Vizuri, Mtukufu Mfalme.
Umeonyesha mfano.
Sasa hutafanya uhalifu wa kumuoa
msichana mdogo.
Lakini, itakuwaje kuhusu
uhalifu ulioufanya tayari?
Je, nahitaji kuwakumbusha kwamba Mtukufu Mfalme
amemuoa msichana mdogo?
Alipomuoa Bi. Ruqaiya,
Mtukufu Mfalme alikuwa na miaka 11.
Ilhali Bi. Ruqaiya alikuwa na miaka tisa.
Ikiwa Mtukufu Mfalme atafuata sheria hii,
basi si amefanya uhalifu?
Ndoa yake kwa Bi. Ruqaiya si ni kinyume cha sheria?
Si ni kinyume cha sheria?
Adham Khan!
Ukweli huuma, bwana.
Chunga lugha yako, Adham Khan!
Nyamaza. Nyamaza, waziri.
Kama ulivyosema, tuko katika mahakama ya kipekee.
Mimi sio mwanao,
ila gavana wa Mughal.
Nilihitaji kufafanua.
Waziri hana haki ya kuniadhibu kwenye mahakama ya kipekee.
Ni Mtukufu Mfalme pekee aliye na haki ya kuniadhibu.
Nakubali kila adhabu itakayotolewa na Mtukufu Mfalme.
Unaweza kunikata kichwa ukitaka.
Lakini nadhani kwamba ikiwa sheria hii inafaa, basi ndoa zote
zilizotendeka hapo zamani ni kinyume cha sheria.
Ikiwa Mtukufu Mfalme ataendelea na ndoa yake,
basi nimekataa kukubali sheria hii.
Adham!
Unajua
unazungumza kuhusu nani, Adham Khan?
Nimeolewa na Mtukufu Mfalme na Mungu ndiye shahidi wangu.
Mimi ndiye malkia wake mkuu.
Unadhani ndoa yangu na Mtukufu Mfalme ni kinyume cha sheria?
Ni kinyume cha sheria?
Umemkosea malkia heshima kwenye mahakama ya kipekee.
Utaadhibiwia. Hakika utaadhibiwa.
Pole ikiwa imekuumiza, bibi.
Lakini sheria imeandikwa.
Kulingana na Mtukufu Mfalme, yeye, wewe, mimi na kila mtu
tutaifuata sheria hii.
Nimeuliza swali halali.
Na Mtukufu Mfalme lazima alijibu.
Naweza kukatwa kichwa leo.
Naweza kunyamazishwa milele.
Lakini mamilioni ya wananchi wako
wakiuliza swali hilo hilo, basi itakuwaje?
Namheshimu Mtukufu Mfalme sana.
Ikiwa nina hatia ya ushupavu kwake,
na anataka kunikata kichwa, niko tayari kujitolea maisha yangu.
Uamuzi ni wako, Mtukufu Mfalme.
Uniruhusu nimuoe Tasneem,
au uheshimu sheria hii na umpe talaka
Bi. Ruqaiya Sultani.
Nitakubali kila uamuzi uliofanywa na Mtukufu Mfalme.
Niruhusu niondoke.
Ufanikiwe, Mtukufu Mfalme!
Mtukufu Mfalme! Nitamfanya Adham aelewe.
Nitamfanya Adham aelewe suala hili na
nitamwadhibu kwa tabia yake mbaya kwako.
Nakuomba msamaha kama mamake.
Nitamfanya aelewe. Niruhusu niondoke.
Tabia ya Adham Khan haiwezi kusamehewa, Jalal.
Nimekasirika nawe, Jalal.
Unawezaje kustahimili kukosewa kwangu heshima?
Alikwambia unipe talaka na ukamsikiza!
Sio wewe pekee, hata mama alinyamaza.
Nimeshangaa sana, Jalal.
Upanga wako ulikuwa mzito sana kiasi cha kwamba hukuweza kuuinua?
Au cheo cha Adham Khan ni cha juu sana,
kiasi cha kwamba hungemfikia?
Sheria ya mahakama ya kipekee inampa kila mtu haki
ya kufafanua mambo.
Kuna tofuti kati ya kufafanua mambo
na kumharibia mtu sifa, bibi.
Nakubali. Lakini ukweli ni kwamba, sote tulishtuka,
kwamba Adham Khan alimshutumu Mtukufu Mfalme.
Mama, washupavu wanapaswa kuadhibiwa.
Kwa nini unataka kuandika sheria inayothibitisha kwamba una hatia?
Inasababisha shaka kuhusu uhusiano wetu, Jalal!
Jidhibiti, Bi. Ruqaiya.
Nasikitika kusema hivi, bibi.
Lakini sikutarajia hili kutoka kwako.
Inapohusu Bi. Jodha,
unaingilia kati hata masuala ya mahakamani.
Kwa wakati huo, hujali kuhusu
itifaki za kipekee za korti, sivyo?
Bi. Ruqaiya, wewe...
Tosha!
Tosha, Bi. Jodha! Sitaki kuzungumza nawe.
Ruqaiya!
Ah! Kwa hivyo sasa wewe pia unapinga ninachosema.
Je, ni kwa sababu ya mke wako mpya?
Jalal, nilidhani suala hili ni kati yetu.
Lakini, hapana.
Ni kati yangu na Bi. Jodha.
Amekuwa wa kipekee kiasi cha kwamba alisababisha ugomvi kati yetu leo.
Ruqaiya!
Nitazame ninapozungumza nawe.
Nimekwambia hivi hapo awali na nitarudia.
Wewe sio malkia wangu wa kipekee tu,
ila pia rafiki wangu wa karibu na mshauri.
Hakuna anayeweza kuingilia kati urafiki wetu.
Tukizungumzia kuhusu Adham Khan,
naam, amevuka mipaka yake yote leo.
Wakati huu ametenda uhalifu.
Basi kwa nini hukumwambia chochote wakati huo?
Kwa sababu nilikuwa mfalme hapo, Ruqaiya.
Nilikuwa hapo kutenda haki.
Ningeliutoa upanga wangu kwa uchochezi wa mshtakiwa,
ingekuwa kinyume cha maadili yangu.
Kusema kweli, sijawahi kumpenda Adham Khan.
Kwa sababu ni mwana wa shangazi,
kwa sababu ni binamu yangu, nimemsamehe siku zote.
Lakini wakati huu,
ameuliza maswali kwa ujanja kuhusu sheria yangu.
Je, hilo linamaanisha hakuna anayeweza kuzuia
kutalikiana kwetu, Jalal?
Sawa. Bi. Jodha alilalamika kuhusu Adham,
na suala hilo limefikia kiwango hiki.
Mke mwingine atalalamika wakati mwingine
na suala hilo litafika kwa umma.
Lakini huwezi kufanya chochote katika suala hili. Sio, Mtukufu Mfalme?
Lakini hakika nitafanya hivyo.
Nitamlazimisha Mtukufu Mfalme kufanya uamuzi,
kuhusu malalamiko ya mkewe.
Wakati huu, malalamiko ya mke wake,
yatakuwa dhidi ya Mtukufu Mfalme.
Najua umekuja hapa kwa nini.
Nigonge, mama. Nigonge.
Hungeweza kunigonga huko. Angalau nigonge hapa.
Nigonge, mama. Usiwe hivyo, nigonge.
Sitakuzaba kofi. Adham, nitakufanya ukatwe kichwa.
Unawezaje kufikiria kuhusu
talaka ya Mtukufu Mfalme na Ruqaiya?
Hata ikiwa ulifikiria hivyo,
uliwezaje kusema hivyo mahakamani?
Nakuuliza swali.
Kwa sababu nilimsikia Jalal na Adgah wakizungumza.
Walikuwa wanazungumzia nini?
Inamisha kichwa chako, Adham!
Inamisha kichwa chako, Adham.
Usishangae!
Leo nimefurahi sana.
Kwa sababu sikutarajia ufanye jambo kama hili.
Ulifikiria kama mimi, Adham.
Mimi pia ningefanya vivyo hivyo.
Kwa mara ya kwanza maishani, umechukua hatua inayofaa.
Najivunia kusema kwamba mimi ni mamako.
Nampenda Jalal, lakini inapohusu siasa,
hakuna nafasi ya upendo.
Sasa tunapaswa kusubiri na kuona Jalal atachagua nini.
Ruqaiya? Au wenzi wa Bi. Jodha?
Kwa sababu akimpa Bi. Ruqaiya talaka,
na ikiwa maisha yao ya ndoa yatavunjika,
basi Bi. Jodha atalaumiwa.
Tutacheza mchezo.
Ikiwa hatafanya hivyo,
utanufaika, hata hivyo, Adham.
Kwa sababu baada ya hapo, unaweza kumuoa Tasneem.
Na ikiwa Jalal atampa Bi. Ruqaiya Talaka,
basi atajua cheo chetu ni kipi na thamani yake.
Nitafurahia jambo hili.
Lakini mama,
Jalal anaweza kumuoa tena Bi. Ruqaiya.
Hapana, hawezi, Adham.
Hawezi kumuoa, kisheria.
Ili Jalal amuoe tena Bi. Ruqaiya,
atalazimika kuolewa na mtu mwingine.
Baada ya kukaa kwa muda na mume wake wa pili,
na baada ya kumtaliki, basi anaweza kuolewa na Jalal.
Jalal wala Bi. Ruqaiya,
hawawezi kustahimili kukosewa heshima hivyo.
Naweza kukwambia jambo fulani?
Niambie, mama.
Tangu ulipokuwa mdogo,
nilitamani jambo moja pekee.
Kukuona ukikua ili nikusalimu.
Leo, siku hiyo imewadia.
Kwa hivyo, mamako anakuinamia leo.
Lazima niseme, Gavana Adham Khan.
Ufanikiwe maishani!
Mama!
Kwa nini una huzuni, Jodha?
Nailaani hatima yangu, Moti.
Ninapofikiria kumfanyia mtu mema,
kwa nini kila kitu huenda mrama?
Nilimwomba Mtukufu Mfalme ampe Tasneem usalama.
Haikufaulu kabisa.
Imemwumiza Bi. Ruqaiya.
Na alisema kweli.
Yule anayempenda sana,
anawezaje kustahimili kutenganishwa naye?
Haya yote yametendeka kwa sababu ya Adham Khan.
Mtukufu Mfalme alipaswa kumuua papo hapo.
Familia yote iko mashakani kwa sababu yake.
Sasa hivi, sifikirii kuhusu Adham Khan, Moti.
Nafikiria kuhusu Bi. Ruqaiya.
Nimemsababishia taabu kwa njia fulani.
Hili halifai, Jodha.
Kwa nini huwa unajilaani kila wakati?
Haya yote ni makosa yako kivipi?
Najua, sio makosa yangu.
Pia najua ni nani mwenye makosa.
Ni nani?
Tutazungumzia hilo baadaye.
Unaweza kwenda sasa. Ni usiku sana.
Nahitaji kupumzika.
Lakini, Jodha...
Tafadhali nenda.
Suala hili si rahisi kusuluhisha kama linavyoonekana.
Suala hili linavuruga.
Kwanza Adham Khan alikubali kumuoa Tasneem,
baada ya malalamiko ya Bi. Jodha.
Kisha baada ya kuandika sheria, hisia za uasi za Ruqaiya.
Suala hili linachanganyika kati
ya siasa na familia. Nifanyeje?
Mtukufu Mfalme, tafadhali nisaidie.
Ni nini kimetendeka? Kila kitu kiko sawa?
Hakuna kilicho sawa, Mtukufu Mfalme. Nasikitika kusema,
lakini Bi. Ruqaiya amekasirika sana.
Ameshindwa kujidhibiti.
Hakuna anayeweza kumdhibiti isipokuwa wewe.
Kabla afanye jambo kwa hasira,
tafadhali fanya jambo, Mtukufu Mfalme.
Tafadhali fanya jambo.
Amka.
Ondokeni!
Kwa nini umekuja hapa?
Wewe niambie, umefanyia chumba hiki nini?
Kwa sababu ndoto yangu inavunjika, Jalal.
Unaona chumba hiki kilichovunjika, lakini sio moyo wangu!
Umevunjika vipande vipande.
Jidhibiti, Ruqaiya.
Vipi?
Nawezaje kujidhibiti, Jalal?
Niambie vipi.
Niko karibu kuangamizwa,
na unataka nijidhibiti.
Wewe ndiye mfalme. Unaweza kufanya chochote.
Ulitengeneza sheria kwa ajili ya Jodha.
Adham Khan alikudhihaki na ukalazimika kuifuata sheria.
Lakini na mimi je, Jalal?
Niko wapi? Niambie.
Na haki yangu je? Na cheo changu je?
Umefikiria mustakabali mwema wa wananchi.
Unaelewa malalamiko ya Bi. Jodha.
Unakubaliana na ufafanuzi wa Adham Khan.
Lakini mimi? Na mimi je, Jalal?
Niambie.
Nimekuwa nawe tangu utotoni,
kama rafiki yako.
Kama mke, nilikuunga mkono kwa heri na kwa shari.
Kama malkia, nilikushauri katika masuala ya kisiasa, Jalal.
Hivi ndivyo ulivyonilipa?
Uhusiano wetu una shaka.
Hapana, Jalal. Siwezi kustahimili jambo hili.
Unamthamini kila mtu.
Isipokuwa mimi.
Usiseme hivyo na kujishusha, Ruqaiya.
Nina matarajio mengi kutoka kwako,
ambayo mfalme huwa nayo kutoka kwa mke wake.
Nina wake wengi. Lakini malkia mkuu ni mmoja tu, Ruqaiya.